বড় বিনিয়োগকারীরা বিনিয়োগের আগে দেখে বাজার, যে বাজারে তারা পণ্য বেচতে পারবে। চীনের সঙ্গে একটা FTA-তে বাংলাদেশ নিজকে যুক্ত করতে পারলে বাজারের সমস্যাটা আর থাকবে না। অন্য অনেক দেশ ইতোমধ্যে চীনসহ নিজেদের মধ্যে বাণিজ্যের ক্ষেত্রে অনেক চুক্তি করেছে। বাংলাদেশকে দেখতে হবে ভবিষ্যতের বাণিজ্য ও বিনিয়োগের প্রবাহ কোন দিক থেকে কোন দিকে যাবে। শুধু একটি পণ্য ইউরোপ ও যুক্তরাষ্ট্রের বাজারে বিক্রি করে আমরা রফতানিতে যে প্রবৃদ্ধি অর্জন এতদিন করে আসছিলাম তা ভবিষ্যতে অর্জন করা আর সম্ভব হবে না। এখন অর্থনৈতিক জোটের শরিকদের মধ্যেই বড় রকমের বাণিজ্যগুলো হবে। অন্য দেশগুলোর জন্য নির্মাণ করা হবে শুল্ক দেয়াল (Tariff Wall)। বাংলাদেশ কি শুল্ক দেয়ালের মধ্যে পড়ে থাকতে চায়!